Die wêreld in foto’s – 8 Julie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Feesgangers hardloop langs ŉ bulle-stormloop van die Cebada Gago-plaas tydens die fees van die bulle in San Fermin in Pamplona, Noord-Spanje. Feesgangers van oral in die wêreld trek jaarliks saam om agt dae lank deel te wees van dié geleentheid. Volgens owerhede is vier feesgangers al op die tweede dag van die fees tydens die bulle-stormloop beseer. (Foto: Alvaro Barrientos, AP) ŉ Man hardloop vroeg Maandagoggend tussen landerye aan die buitewyke van Frankfurt, Duitsland. (Foto: Michael Probst, AP) Teddy Riley tree op by die 2019 Essence-fees by die Mercedes-Benz Superdome in New Orleans. (Foto: Amy Harris, AP) ŉ Vlieëvanger skuil in ŉ boom teen die swaar reën in Dharmsala, Indië. Indië se reënseisoen strek van Junie tot September. (Foto: Ashwini Bhatia, AP) Australië se Ashleigh Barty slaan die bal terug na die VSA se Alison Riske tydens ŉ vroue-enkelwedstryd op die sewende dag van die Wimbledon tennistoernooi in Londen. (Foto: Kirsty Wigglesworth, AP)